Circumstanţele fiecărei persoane sunt unice, iar durata consilierii pentru a-ţi atinge obiectivele depinde de dorința ta de dezvoltare personală şi de angajamentul tău.
În general, la început, întâlnirile pot să dureze mai mult, până când clientul se familiarizează cu metoda şi de fapt, mintea conştientă se relaxează şi lasă corpul să simtă emoţiile complet şi uşor descifrabil pentru tine.
Este posibil, ca în funcţie de situaţie, să fie nevoie să ne întâlnim săptămânal, iar apoi la 2 săptămâni sau chiar lunar, pe măsură ce reuşeşti să aduci în viaţa ta resursele interioare de susţinere şi nevoia ta de suport din partea mea scade.
Dorinţa mea cea mai mare este după ce vindecarea emoţională s-a produs şi după ce regăseşti resursele interioare din care să îţi trăieşti viaţa, să începi să le exersezi. În fiecare zi. Este un proces, însă, la un moment dat, vei fi învăţat deja singur cum să te raportezi la aceste resurse.
În ceea ce privește lungimea totală, nu există un răspuns stabilit. Unii oameni vin pentru o singură întâlnire, alţii pentru câteva săptămâni sau luni, alții pentru mai multă vreme.
Acesta este un lucru pe care îl discut, de obicei, cu clienții mei în particular atunci când începem consilierea.
Pe tot parcursul consilierii reanalizam obiectivele iniţiale, ca să ne asigurăm că amândoi suntem de acord cu privire la așteptările legate de durată.